**ДО**

**ЧЛЕНОВЕТЕ И НАБЛЮДАТЕЛИТЕ**

**С ПРАВО НА СЪВЕЩАТЕЛЕН ГЛАС**

**В РЕГИОНАЛНИЯ СЪВЕТ ЗА РАЗВИТИЕ**

**НА ЮГОЗАПАДЕН РЕГИОН ЗА ПЛАНИРАНЕ**

**Относно:** Провеждане на заседание на Регионалния съвет за развитие на Югозападен регион за планиране

**УВАЖАЕМИ ГОСПОЖИ И ГОСПОДА,**

На основание чл. 36, ал. 3, т. 4 от Правилника за прилагане на Закона за регионалното развитие (ППЗРР) и във връзка с изпълнението на функциите на Регионалните съвети за развитие свиквам редовно заседание на Регионалния съвет за развитие на Югозападен регион за планиране. Заседанието ще се проведе на **04.07.2024 г. (четвъртък) от 10.00 ч.** в сградата на Министерството на регионалното развитие и благоустройството на адрес: **гр. София, ул. Св. св. Кирил и Методий“ № 17-19, зала „Пресцентър C“,** и ще протече съгласно приложения проект на дневен ред.

На заседанието ще бъдат разгледани резултатите от извършената оценка и приоритизация от Звеното за предварителен подбор и от широкия състав на Регионалния съвет за развитие на концепциите за интегрирани териториални инвестиции и ще бъде представен за обсъждане, оценка и гласуване проект на Обща програмна концепция за приноса на фондовете на ЕС към Интегрираната териториална стратегия за развитие на Югозападен регион за планиране заедно със списъците към нея, в изпълнение на функциите по чл. 19, ал. 1, т. 3 от Закона за регионалното развитие. В тази връзка ако все още не сте представили попълнените и подписани от Вас контролни листи за приоритизация с присъдените точки за всяка концепция, моля по възможност да го направите в срок не по-късно от 02.07.2024 г. (вторник) на електронни адреси: n.angelova@mrrb.government.bg и VValkova@mrrb.government.bg.

В случай на невъзможност от Ваша страна да присъствате на място на заседанието същото ще бъде организирано и дистанционно. В деня преди заседанието всички членове и наблюдатели, които са заявили участие дистанционно, ще получат на електронните си пощи линк и информация за включване в заседанието. Моля да имате предвид, че при включването в онлайн срещата е необходимо да се регистрирате с двете си имена, за да може да бъдете идентифицирани съгласно заповедта за поименния състав.

В срок до 02.07.2024 г. (вторник) следва да потвърдите Вашето участие в заседанието, както и начина на включването в него – присъствено или дистанционно, на електронни адреси: n.angelova@mrrb.government.bg и VValkova@mrrb.government.bg.

При необходимост от допълнителна информация можете да се обръщате към секретариата на Регионалния съвет за развитие на Югозападен регион за планиране на тел. 02/9031 895 и 02/9031 893.

Разчитам на Вашето активно участие в заседанието в качеството Ви на членове и на наблюдатели с право на съвещателен глас, избрани по реда на чл. 29 от ППЗРР.

**ПРИЛОЖЕНИЯ**: съгласно текста.

С уважение,

**ИНЖ. ОГНЯН АТАНАСОВ**

**КМЕТ НА ОБЩИНА КЮСТЕНДИЛ И**

**ПРЕДСЕДАТЕЛ НА РЕГИОНАЛНИЯ СЪВЕТ ЗА РАЗВИТИЕ**

**НА ЮГОЗАПАДЕН РЕГИОН ЗА ПЛАНИРАНЕ**